text:
“Awu nabakitsi,” kucabanga make waLethabo ngesikhatsi ahleti etafuleni lasekhishini. “Ngitawenta njani? Kusasa lusuku lwekutalwa lwaLethabo kantsi futsi nginemali lencane kabi kutsi ngingamtsengela sipho.”
Lethabobekeme esinkini ahlabela ingoma anhhinhhitela futsi ageza titja. “Mmmm la la … Mmmm la la.”
“Lethabo,” kwasho Make, “lusuku lwakho lwekutalwa kusasa. Ufuna ngikuphe ini?”
“Hho, Mama,” kwasho Lethabo, “angitati kutsi ngifunani.”
“Ngitawucabanga lokutsite,” kwasho Make.
Bhum kubhubhum bhum …bhum kubhubhum. Iminwe yamake yatsintsa lingetulu lelitafula. Lethabo wawutsandza lomsindvo. “Bhum kubhubhum bhum …bhum kubhubhum bhum,” wahlabela ngekuthula ahamba aya egumbini lakhe lekulala. Wakhumula ticatfulo takhe wabese uhlala embhedzeni. “Ngifuna sipho sini selusuku lwami lwekutalwa?” Kwasho Lethabo aphimisela kakhulu.
“Kuyahlekisa kutsi ungabuta loko!” kwasho livi.
“Ngubani loyo?” kwasho Lethabo asukuma. “Angiboni muntfu.”
“Ngingaphansi kwembhedze,” kwasho livi.
“Ngicela uphume!” Lethabo wazuba wabuyela emuva embhedzeni wakhe. “Hhayi bo!”
Khona lapho embikwakhe, bekume sayobi. Besime ngetinyawo letisiphohlongo. Betibukeka sengatsi tintsi.
“Ngiyacolisa kukwetfusa!” Lesayobi sagebisa inhloko yaso. “Ligama lami nguFelix. Ngisayobi saka-Anansi.”
“NginguLethabo. Ngiyasitsandza sigcoko sakho!”
“Ngiyabonga, Lethabo. Sigcoko sami sibuya eGhana! Yimibala yemjeka yaseGhana − lobovu, lomtfubi naloluhlata satjani.”
“Ikuphi iGhana?” kwabuta Lethabo.
“Ikhashane kabi le e-Afrika,” kwaphendvula Felix.
“Yini sayobi saka-Anansi?” kwabuta Lethabo.
“Ngivela emndenini wetayobi taka-Anansi. Sidvumile. Sivela eNshonalanga Afrika. Labanye betfu bangena etinkingeni etikhatsini letinyenti, kepha mine angingeni. Angitsi nje, akwenteki njalo njalo,” wahleka Felix.
“Ubekwa yini lapha?” kwabuta Lethabo.
“Ngibitwe nguwe,” kwasho Felix.
“Kodvwa angikakubiti nje mine!” kwasho Lethabo.
Felix wagigitseka. “Yebo, ungibitile, ngesikhatsi uhlabela ingoma unhhinhhitela. Manje-ke, ngicela uvale emehlo akho, nginentfo letakumangalisa.”
Lethabo wavala emehlo akhe ngesandla. Weva Felix akhushutela esiyilweni. Kusenjalo, kwaba nemsindvo lowevakala ligumbi lonkhe. Bhum kubhubhum bhum …bhum kubhubhum bhum. Bewufanana nemsindvo lowentiwe ngumake wakhe etukwe litafula, kepha wevakala udvute kakhulu futsi uvakala kakhulu.
“Hhawu! yini leyo?” wamemeta.
“Vula emehlo akho!” kwamemeta Felix.
Felix bekashaya tigubhu letisiphohlongo ngesikhatsi sinye. Tinyawana takhe ngalunye belusesigujini ngasinye. Letigubhu betimentele indingilizi timtungeletile. Inhloko yakhe beyigobile ngesikhatsi ashaya sigubhu ngasinye. Bhum kubhubhum bhum … bhum kubhubhum bhum.
“Hho ngiyawutsandza!” Lethabo amamatseka. Wagcumagcuma ligumbi lonkhe ahlabela.
Kukhala kwetigubhu nekuhlabela kwaLethabo kwagcwala ligumbi. Kwashayisa elubondzeni, kwasuka phansi kwacondza kusilingi, kwawela kukhaphethi, kwanyakata ngekhatsi etiswini tabo, kwakitalakita tintwane tabo kwabuye futsi kwahlangana nekubhakuta kwetinhlitiyo tabo.
“Lethabo, ngabe konkhe kulungile?” Kwavela buso bamake wakhe emnyango.
“Yebo, Make” kwasho Lethabo. “Bengimane nje ngicabanga ngelusuku lwami lwekutalwa.”
Make waLethabo wavala umnyango wahamba wabuyela ekhishini. Watsi, “Awu! nabakitsi ngitawenta njani?”
“Felix! Ukuphi?” Lethabo wabuka ngaphansi kwembhedze. “Sewungaphuma manje.”
“Sacishe sabanjwa!” kwasho Felix. “Bantfu labadzala bayatsandza kungicosha.”
“Ngicela ungitjele kutsi wentiwe yini kuta lapha utengibona,” kwasho Lethabo.
“Ecinisweni, ngiyati kutsi lusuku lwakho lwekutalwa kusasa. Ufunani?” kwabuta Felix.
“Sigubhu, Felix! Ngifuna sigubhu!” Lethabo wabese utiva alusizi. “Kodvwa sekute sikhatsi. Titolo setivaliwe.”
“Hahaaaa,” kwagigitseka Felix. “Cela make akuphe sigubhu. Mcele sigubhu saseNshonalanga Afrika. Manje vala emehlo akho bese usho sifiso sakho. Salakahle, Lethabo!”
Lethabo wavala emehlo akhe, watsi, “Ngifisa sengatsi ngabe nginesigubhu”. Wabese uvula emehlo akhe. Felix bekangasekho.
“Make! Make!”
“Yini inkinga, Lethabo?” kwabuta make waLethabo agijima acondze egunjini laLethabo.
“Make, ngingatsandza kuba nesigubhu njengesipho selusuku lwami lwekutalwa!”
“Awu! kodvwa Lethabo − sigubhu?” Make wakhe wanikina inhloko yakhe.
“Hhayi nje noma ngabe ngusiphi sigubhu, Make. Ngicela sigubhu lesibuya eNshonalanga Afrika.” Bekahlabela futsi ngesikhatsi adansa egumbini lakhe. Bhum khubhubhum bhum!
Make waLethabo wawulalela lomculo. Bekacabanga ngababe wakhe. Bekamkhumbula ahleti ngaphandle kwendlu yakhe elangeni. Emkhatsini wemilente yakhe kume lesikhulu sigubhu. Bekasishaya, abita onkhe emadvodza nabomake bemmango kutsi bete edzilini. Bekuhhuhhuma umlilo. Bekamamatsekela Lethabo, umtukulu wakhe lomusha wentfombatana, ngesikhatsi alele etandleni tenina.
“Hhohhe, ngiyamkhumbula babe wami,” kwacabanga Make. “Ake ume umzuzwana!?” Ngisenato letinye timphahla takhe eputumendeni ngaphansi kwembhedze.”
Make walitfola leliputumende lelidzala ngaphansi kwembhedze. “Hhawu yehheni bo, kunetayobi etukwalo!” Kwakhonona Make.
Tatsi nativa livi lakhe, tabaleka tonkhe tayobi. Make walidvonsa leliputumende walikhipha wabe uyalivula. Ngekhatsi, watfola sigubhu lesincane − buncane baso bebukahle bumfanele Lethabo.
“Hho, ngiyabonga, Babe! Ngiyasikhumbula lesigubhu!” Wasakhela Lethabo!
Bekute umsindvo lovela egumbini laLethabo lekulala. Ngekunyenya, Make wahamba mantontolwane wacondza egumbini lekulala laLethabo wafike wavula umnyango. Kukhanya kwenyenti bekukhanyisa indvodzakati yakhe ngesikhatsi ilele. Make wabeka lesigubhu phansi esiyilweni eceleni kwembedze wabese wanga Lethabo esihlatsini. “Lusuku loluhle lwekutalwa, Lethabo,” washo akhulumela phansi. “Lusuku loluhle lwekutalwa, ulufiselwa ngimi namkhulu wakho.”


c: text/html

text:
Umholi (2/3)
Kulelilanga lelilandzelako wonkhe umuntfu lebekanesibindzi kutsata lelihambo, wahlanganyela nalabanye. Imindeni leyendlula tikhululu letimbili yahlangana ndzawonye, labekutsiwe kutohlanganyelwa khona. Bancane labahlala ekhaya kutonakelela emakhaya.
Impela kwakubuhlungu kubuka liningi lebantfu likhatsatekile, libuhlungu ngalebhadi lebebabhekane nayo, leyayiba phocela kutsi bashiye umhlaba wabo lebatalelwa kuwo futsi lapho kunemathuna abokhokho babo. Buso babo babungajabulisi impela, futsi bebushiswe lilanga. Loku kwakentiwe kuhlupheka kweminyaka leminingi. Kwakukhomba kukhatsateka nekwesaba. Kodvwa kuleso sikhashana, kwaba nelitsemba – lebelidibane nekukhumbula ekhaya. Kwabonakala kuwa inyambeti ebusweni kwabomkhulu labanye, bakhatsateke impela ngalesimo lebabhekane naso. Banconota kungahambi bahlale sikhashane, khona batofela ematjeni, esikhundleni sekutsi bafune indzawo lencono yekuhlala. Bafati labaningi bakhala kabuhlungu khatsi bavalelisa emathuna etihlobo tabo lebebatishiya emuva.
Emadvodza abememeta azama kucina, – Nisafuna na kuchubeka nilambe kulendzawo nihlale emikhukhwini? – Emacinisweni bebangatsandza kutsi labanemandla batsatse lemikhukhu bahambe nawo kube loko kungenteka.
Kwaba ke lomsindovo lojwayelekile kulesicuku sebanftu. Bekute kuthule emadvodzeni nesebafatini. Bantfwana bebakhala simaye maye etimbelekweni tabo make wakho. Netimfuyo basetingahlaliseki. Bekute nalemfuyo, bekunelitfole lapha nalapha, nelihhashi lebelinenhloko lenkhulu netinyawo letikhuluphele lebelisetjentiswa kutfwala emakhaphethi, tikhwama nemasaka lamabili emhlane walelihhashi. Lwalijikitela emaceleni ngenca yekusindvwa. Khepha lakhona kutimela nekukhala lapha nalapha. Labanye bebatfwalisa timbhongolo; bantfwana bebadvonsa tinja ngetintsambo. Bekuneku kukhukuma, kumemeta, kutfuka, kukhala, kukhonkotsa, nekukhala kwelihhashi yonkhe indzawo. Nekukhala kwembhongolo kwavakala lapha nalapha. Kepha umholi akazange asho lutfo, bekungatsi yonkhe lentfo lebeyentekako akumfaki. Wabonakala njengendvodza lehlakaniphile.
Lomholi bekahleti athulile adla ematsambo engcondvo, abheke phansi. Ngetikhatsi bekahle akhafula phansi. Kukokonkhe loko, bekakhula ngekwatiwa nekutsandvwa, labanye bebangamufela nekumfela. Kwavakala banfu batsi:
– Kufuneka ngabe siyajabula kutsi sitfole indodza lenjena. Kubesachubeka angekho, maye ngabe sesishonile. Ukhaliphile, ngiyakutjela! Phindze uthulile.Solo kute lekakushito! – kwasho muye lebekabuka lomholi ngenhlonipho nekutichenya.
– Ufuna atsani? Umuntfu lokhuluma kakhulu ute sikhatsi sekucabanga. Indodza lehlakaniphile, loko ngiyakwetsembisa! Ucabanga kuphela, akakhulumi lutfo, – kwasho lomunye naye abuka lomholi ngekumangala.
– Akusimelula kuhola bantfu labaningi! Kufanele agcogce imicabango yakhe ngoba lomsebenti losetandleni takhe umatima, – kwaphindza sikhulumi sekucala.
Safika sikhatsi sekucala. Bema sikhashana kubona kutsi bakhona yini lebatoshintja umcondvo bahambe nabo kepha ke kute loweta, besebangakhoni kuhlala.
– Akufaneki ngabe siyahmaba? – Bantfu babuta umholi. Wasukuma wangasho lutfo.
Emadvodza lanesibindzi amutungeleta masinyane batomsita nakwenteka ingoti nobe makunenkinga lesheshako.
Lomholi, abeswacile, inhloko yakhe ibheke iphansi, watsatsa tinyatselo, ajikitisa indvuku yakhe phambikwakhe ngendlela lehloniphekile. Lesicuku sebantfu samusunguletela, bamemeta, “Khula ukhokhobe mholi wetfu!” Waphindze watsatsa tinyatselo washayisa daladi phambi kwalelihhola salesifundzi. Wema khona lapho, nalesicuku sema. Lomholi wabese udeda kancene washaya lendvuku yakhe kulodaladi kabili katsatfu.
– Ufuna kutsi senteni? – Kwabuta labantfu. Akazange aphendvula.
– Senteni? Sibulale lodaladi! Singakwenta loko! Anicabangi kutso lokushaya lodaladi ngalendvuku, utsi sente loko? – Kwamemeta labo labatungelete lomholi.
– Naliya ligede! Naliya ligede! – kwamemeta bantfwana bakhomba leligede lebelingenhla.
– Thulani bantfwana!
– Nkulunkulu sisite, kwentekani? – bafati bafunga.
– Bindzani! Uyatikutsi wentani. Asibulaleni lodaladi!
Kuleso sikhashane lodaladi wabulawa ngazutsi akaze abekhona. Bendlula lodaladi.
Akazange ahamba tinyatselo letilikhulu. Umholi wadibana nelihlatsi lelikhulu semanyeva, wema. Kwakulikhuni, kepha wakhona kupha kulilihlatsi, wacalatisa indvuku yakhe yonkhe indzawo njenge mphuphutse.
– Manje yini inkinga? – kwamemeta labasemuva.
– Heshani lelihlatsi lemanyeva! – kwamemeta labeba tungeletele lomholi.
– Nanguya umgwaco, emvakwalelihlatsi lemanyeva! Nanguya! – kwamemeta bantfwana nalabanye bantfu labasemuva.
– Nanguya umgwaco! Nanguya umgwaco! – kwamemetala labebatungeletele lomholi, balingisa ngelulaka. – Manje tsine lesitimphuphutse sibone njani lasiya khona? Ngeke phela sonkhe sonkhe sinike imilayeto. Umholi wetfu uyayati indlela lengiyo. Heshani lelihlatsi lemanyeva!
Bangena bavula indlela.
– Yemake, – kwakhala lomunye lohlatjwe linyeva esandleni, nalomunye lo buso bakhe bashaywa ligala sesihlahla semagungumence.
– Bomnaketfu, kute intfo yamahhala, kufanele ugongoteke kuze uphumele, – kwasho lonesibinzi.
Akuzange kwabamelula, kepha bagcina basiheshile lesihlahla semanyeva bashona phambili.
Emvakwekuhamba sikhashane, batfola daladi, nawo bamubulala bachubeka phambili.
Abazange bahambe indlela lendze kulelilanga lekucala, ngenca yaletindleko letimbalwa lebadibana nato. Kukokonkhe loko, bekunekudla lokuncane. Labanye bebanesinkhwa lesomile nashizi lomncane, labanye bebanesinkhwa kuphela. Labanye bekute lutfo. Ngenhanhla bekusehlobo, batfola kudla etihlahleni lebetitselile.
Kungako ke bebadzinwe kakhulu kulelilanga lekucala. Kepha kute lokubi nobe tingoti letabavelela. Kepha lokwenteka kulamalanga lalandzelako kwabalukhuni. Lomunye umfati wahlatjwa linyeva esweni walivala ngendvwangu lemanta mantana; lomunye umtfwana wakhahlela ligodvo wachuta; lenye indvodza lendzala yagilwa sihlahla semgungumence walimata sicakala sakhe. Emvakwekutsi bamfake anyanisi lomuntfu lomdzala wacinsila wachuta walandzela lomholi. (Nasikhuluma emaciniso, labaningi batfu bebatsi lomuntfu lomdzala unemaphosiso ngalokulimala kwakhe, ngobe bekutsiwa ufuna kubuyela emuva.) Kungakandluli nesikhashane, bebabancane lebangaka hlwebhwa linyeva emkhonweni noma ebusweni. Emadvodza abamaqhawe abumela bulukhuni, kepha labafati bebacalekisa lonkhe lihora sukela bahamba, bantfwana bakhala ngoba bebangacondzi kutsi lobuhlungu buyoba nemvuzo lobuchebile.
Kepha lokwajabulisa labanengi kutsi kute lokwenteka kulomholi, nasikhuluma emaciniso bekasikelekile impela, kepha ke lendvodza yayinehlanhla. Kulobusuku bekucala labebalele khona, wonkhe umuntfu wathantaza wabonga Nkulunkulu kutsi loluhambo lwaphumelela futsi kute nebhadi leyehlakele lomholi. Indvodza lenesibindzi yakhuluma . Buso bakhe babuhlwejwe sihahla semgungumence, kepha loko wakushaya indiva nje.
– Bomnaketfu, wachubeka, imphumelelo yelilanga lekucala selendlulile, kufuneka simbonge Nkulunkulu ngaloko. Lendlela beyingasiko melula kepha nomakundzima, kepha kufanele sicinisele ngobe lendlela lelukhuni itogcina ngenjabulo. Sicela kutsi Nkulunkulu lonemandla avikele umholi wetfu etingotini kuze atochubeka asihole.
– Kusasa ngitolahlekelwa liso lami lolunye nangabe tintfo tichubeka ngalendlela! – kwasho lomunye umfati atfukutsele agane lunwabu.
– Echu! Linyawo lami – kwakhala indvodza lendzala, leyagcugcutelwa kukhala kwalomfati.
Bantfwana bachubeka bakhonona bakhala, labomake babanebundzima kubathulisa kute lesikhulumi sichubeke nekukhuluma sivakale.
– Kunjalo utawulahlekelwa liso, – washo ngekutfukutsela lokukhulu, – futsi ungalahlekelwa ngiwo omabili. Akusiyo ibhadi kangako nangabe umfati munye ulahlekelwa ngemehlo, ngoba lenzuzo inkhulu.Ulihlazo! Uke uyicabange inhlala kahle yebantfwane bakho? Kumele hafu asale afa. Kwenta mehluko muni? Yini liso linye? Atakusita ngani emehlo nangabe kukhona losiholela enjabulweni? Kumele siyekele lesikwetako ngenca yeliso lakho nelinyawo lalendvodza legugile?
– Unwmanga! Lomkhulu unemanga! Uyatentisa khona atojike abuyele emuva, kwasho emavi lamaningi.
– Bomnaketfu longakhoni kuchubeka akaphumele ebaleni, – kwasho lesikhulumi, akajike ayekele kukhonona asinyanyise sonkhe. Nangicabanga, ngitolandzela lomholi ngakokonkhe lenginako!
– Sitamulandzela! Sitamulandzela sisaphila!
Lomholi wathula.
Wonkhe umuntfu wathula.
Wonkhe umuntfu wacala wamubuka wahleba:
– Udla ematsambo engcondvo!
– Yindvodza lehlakaniphile!
– Buka lelibunti lakhe!
– Uhlale aswacile!
– Utimisele!
– Unesibindzi! Loku ukubona kuyoyonkhe intfo layentako.
– Ungalisho uliphindze lelo! Fenisi, bodaladi – uyadlula kuko konkhe loko. Wavele washaya indvuku yakhe phasi wangasho lutfo, kumele ucagele kutsi ngabe ucabanga ini.

robotstxt: allowed

filter: keep


text:
Longer sentences, up to 1500 words
Lendzaba iphatselene nekuhlengwa kwebantfwana betilwane letitintsandzane letiletfwa kulesiciwi. Letilwane letincane tiyanakekelwa ngumgcinisiciwi kanye netisebenti takhe.
Mveli uncuma kunikela ngemilente kutotonkhe tilwane kute tijabulele kuhamba njengebantfu.
Khabo abeyintfombatane letsandza bantfu naletsandza tintfo kantsi futsi bekakutsandza nekukhuluma. Lokukwamfaka enkingeni, kodvwa kwabuye kwamsita kutsi akhone kubaleka. Sifundvo sini losifundze ngaKhabo.
Inkhukhu nelishongololo bebangebangani labakhulu. Ngalelinye lilanga inkhukhu yatfukutsela kakhulu mhla itfola kutsi yente intfo lembi kakhulu leyayingafanele iyente.
Umntfwana wendlovu bekanemibuto ngato tonkhe tintfo, lokufaka ekhatsi kutsi tingwenya tidlani.
Kunesomiso intfutfwana yome kakhulu. Iphuma iye emfuleni konatsa emanti, isanatsa ikhukhulwa ngemanti. Intfutfwane ilibonga kanjani liTuba.


text:
UNITA
I (UNITA) (Portuguese: União Nacional para a Independência Total de Angola) Licembu letepolitiki lesibili ngebukhulu . Lelicembu lasungulwa ngemnyaka wa 1966 lapho laba yimbumba kanye nelicembu lelinye letembangave i MPLA lahlanganyela nekulwa nencindzetelo yemaputugezi kwaze kwatfolakala inkululeko ngo 1975. Kwatsi kungatfolakala inkululeko kwabese kusuka impi yembango phakatsi kwawo omabili lamacembu leyatsatsa sikhatsi lesisuka emnyakeni wa 1975 kuya ku 2002.[1][2]
Lempi emkhatsini walamacembu lamabili beyiphindze ingenelelwe emave e Melika kanye ne Russia. IMelika kanye ne Ningizimu Afrika beyichasa i Unita kutsi iMPLA yona ichaswa yiSoviet Union. Kusukela ekusungulweni kwayo i UNITA beyiholwa ngu Jonas Savimbi kwaze kwaba sekufeni kwakhe ngo 2002 kwaba ngulapho kutsatsa khona Isaías Samakuva. Emuva kwekufa kwa Savimbi, lombutfo we Unita wabese uyekela kulwa ngetempi kodvwa wangenela intsandvo yelinyenti. Emuva kwelikhetfo lango 2008 i UNITA ibenetihlalo letingu 16 kuletingu 220 ephalamende lase Angola.[3]


text:
Via Afrika Siswati Home Language Grade 10 Learner’s Book
R212.90
Full colour A4 textbook.
Beautiful design and illustrations that enhance the content.
Written specifically for CAPS.
Easy to find what you are looking for.
Carefully written language level.
Key terms are highlighted in red.
New words are in blue with definitions.
Activities, exercises, FATs, sample exam papers with memos.
Description
Ngabe ufuna kubhala i-imeyeli noma incwadzi letakunika imiphumela loyifunako? Ngabe ufuna kukhona kufundza letinye tifundvo takho ngemphumelelo? Lesifundvo seLulwimi Lwasekhaya sitakukhombisa kutsi ungayitfutfukisa njani indlela lobhala ngayo nemakhono ekufundza kuphumelelisa lamaphupho. Lutawubuye lutfutfukise likhono lakho lekulalela, kukhuluma nekubona – likwente ube yingcweti kutekuchumana. Loku kutawuba lusito kakhulu kunoma ngabe yini lofuna kukwenta emphilweni, ngako-ke sebenta ngekutikhandla, finyelela kumaphupho akho, ukhumbule: kutijwayeta kwenta wente ngalokuphelele.


text:
Desmond Tutu
Lomunye webantfu labakhulu base Ningizimu Afrika labatsandvwako, Desmond Tutu watiwa kakhulu ngekulwela emalungelo ebantfu nangekuwina umklomelo we Nobel Prize nga 1984. Waba neligama lasendlini njenga bishop we lisontfo le Anglican nga 1970 na 1980, ngesikhatsi amisa lubandlululo lwa hulumende.
Kwatsi muva waba nguArchbishop wase Kapa, waba wekucala lomnyama kubase Afrika wekukhetfwa kulomsebenti. Kugcizelela lelitemu lelitsi “sive lesihlangahlangene”, Tutu wema wacina ngekunikela kwakhe kulombono wekumelana kanye nekufaka, lokwenta ipolitiki yakhe kanye nenkholo yakhe kutsi kusebente. Kutsandza kwakhe bantfu kanye nekuchuba kuthula emhlabeni kumchubele ekungeneleni tinkinga temalungelo ebantfu hhayi eNingizimu Afrika kuphela, kepha emhlabeni wonkhe jikelele.
Translated by Phindile Malotana
Nangemuva kwekucitfwa kwelubandlululo, Archbishop Desmond Tutu bekati kutsi umsebenti wakhe bowukhashane nekuphela. Bekasolo aneliphupho lwekuthula kwemhlaba wachubeka wahlala abuke ekuhambiseni umlayeto kanye nekwakha umlandvo....more
Nga 1990 FW de Klerk wamemetela kungavalwa kwemaphathi epolitiki kufana ne ANC netiboshwa te politiki letakhululwa, kuto letotiboshwa kwakuna Nelson Mandela. Ngemuva kwekukhululwa kwakhe ejele, Nelson na Winnie Mandela bahlala na Desmond Tutu...more
Kwatsi ngesikhatsi Desmond Tutu acala kufundzela ngelibhayibheli wase ucala kungenela tintfo tasesontfweni wase uncipha ngakutepoliti. Noma nje likusasa ngelikusasa lakhe, watama kuhlala angabi ngumpolitiki ngekutsi angavumi kutimbandzakanya nebantfu...more
Nga 1994 Tutu wawina iNobel Prize ye Peace, lokwamenta waba wesibili wase Ningizimu Afrika kwenta njalo. Wetfulelwa emandla ache ekumisa umtsetfo wekucindzetela eNingizimu Afrika....more
Ngenyana yeMphala natisikhombisa emnyakeni wa 1931, Desmond Tutu watalwa ngu Zachariah (thishela) kanye na Aletta (lobekasebenta emakhishini) eKlerksdorp Esifundzeni sase North West eNingizimu Afrika....more
Desmond Tutu uchazwe njengendvodza yetigaba letiningi kanye nekusho intfo lengasiyo yemsindvo. Labantfu lakabatsemba ngesikhatsi sakhe sekufundza eNgilandi nga 1960 batfuswa yimfutfumalo yakhe yase Afrika kanye nekushoda kwentfo lemisa lokunye....more
Desmond bakavele afuna kuba ngudokotela, kepha watsi nakahluleka kutfola kwekumbhadalela esikolweni setebudokotela wabese ucolela kuchubeka ngemsebenti wekufundzisa....more
Nga 1980 ekugcotjweni kwami labanye baholi beKhanseli Yemasontfo ase Ningizimu Afrika nakumalunga emasontfo baya bayobona Umnumzane P W Botha lebe akadze anguNdvunankhulu kanye netisebenti lebetingetulu kwakhe....more


text:
SiSwati
siSwati (Isiswazi, Phuthi, Siswati, Siswazi, Swati, Swazi, Tekela, Tekeza, Thithiza, Yeyeza), lulwimi, lwemndeni wetilwimi tesi Nguni.
Emave lapho siSwati sisemtsetfweni khona[hlela | edit source]
khulunywa kwesiSwati[hlela | edit source]
1.706.924 bantfu labakhulúma siSwati:
- 1.013.193 baseNingizimu afrikha (1996).
- 650.000 baseSwatini (1993).
- 43.000 baseLusutfu (2002).
- 731 basMozambikhi (1980).
Kwakheka kwesiSwati[hlela | edit source]
Babhali nabahlahlela siSwati basehlukanisa ngalendlela:
- Luhlelo
Luhlelo lumayelana nekwakhiwa kwemisho kanye nemabito esiSwati.lapha kubukwaTingcetu tenkhulumo kanye nemitsetfo yato kute tente umusho lohlelekile wesiSwati.
- Imibhalo
Lapha kubukwa siSwati lesibhaliwe njengetinkondlo,tindzaba letimfishane, emanoveli, ema-Eseyikanye nemidlaloleyalhukene njengeyaseS'teji neyabomabonakhashane. Lokunye lokubukwako yindlela yekubhala lehlelekile nekusebentisa lulwimi lolungilo njengemabito enhlonipho kanye newemdzabu.
- Kusetjtentiswa kwelulwimi
Lesigaba ngiso lesinotsisa siSwati lapha kubukwa indleal lelungile yekusebentisa siSwati.
ISO[hlela | edit source]
- ISO 639-1: ss.
- ISO 639-2: ssw.
- ISO 639-3: ssw.
Kúfúna[hlela | edit source]
Kúbópha[hlela | edit source]
- siSwati Ethnologue iwebhusayithi (síNgísi).
- siSwati PanAfrican L10n iwebhusayithi (síNgísi).
- siSwati - síNgísi síchazamagâma.


text:
Kutfutfukisa Bafundzi Labababhali Nebafundzi (Belitheresi Lephakeme) Labaphakeme
Kunemigomo lemine yebafundzi belitheresi lephakeme, ngamunye wayo unetinhloso tekufundza letinyenti. Nanoma-nje leminye yemigomo yelitheresi lephakeme imitsetfomgomo yelwati lwekubhala nekufundza (lwelitheresi) lekukudzala luligugu, lolunye lusha, lukhombisa simondzawo salamuhla selwati lesitfutfukako. Linyenti letinjongo tekufundza letitsite tikhweshelene kakhulu nelwati lwekufundza nekubhala lwendzabuko, luniketa imiphumela lengase isetjentiswe etimisweni temfundvo letehlukene.
Kufundza kwetekufundza nekubhala lokuphakeme kuwela emikhakheni lemine: kutiphatsa (loko bafundzi lokufanele bakwati kukwenta uma sebasebente ngemphumelelo bacedza imisebenti yabo yekufundza—emakhono, nekwati), kucondza (loko bafundzi lokufanele bakwati uma sebacedze ngemphumelelo imisebenti yekufundza—kuvisisa, kuhlela, kusebentisa, kuhlola), lokutsintsako (tingucuko emiveni noma emibonweni yebafundzi ngekutibandzakanya nemisebenti yekufundza), kanye neluvisisomicabango (loko bafundzi labakucabangako mayelana nekucabanga kwabo—kucondza lokhombisa kutsi bafundzi bafundza kanjani nekutsi kungani bafundza, labakwentako nalabangakwati, imibono yabo yangaphambilini, nekutsi kanjani kuchubeka nekufundza). Inhloso yekufundza ngayinye lengetasi ilingana nasinye sigaba noma letinyenti taletigaba, futsi ibhalwe kanjalo (B wekutiphatsa, C wekucondza, A wekutsintsa, M weluvisisomcabango).
Letinhloso tekufundza tiyabona kutsi “bafundzi” bekubhala nekufundza lokuphakeme, njengoba babitwa kanjalo lapha, kumele bachubeke njalo bafundza, njengoba lwati luhlala njalo logucuka ngemandla. Bafundzisi nebafundzi bangahlangabetana naletinhloso ngetindlela letehlukene, kuye ngesimo sekufundza, kukhetsa eluhlwini lwemisebenti yekufundza. Tinjongo titfolwa ngalokubanti, kute tihlale tilinganiseka, tikhiciteka kabusha, futsi tifinyeleleka ngemikhakha yetimotingcikitsi.
Umgomo 1: Kuhlola lokucuketfwe ngenshisekelo ube futsi uhlola kukhetsa kwemuntfu sicu
- Kucinisekisa bungcweti kepha bayabona kutsi kukhona tingcweti tetingcweti. (A, C)
- Kubona kutsi lokucuketfwe akuhlali kukhicitwa njalo kwentelwa tizatfu letihlelekile, nekutsi kukhetsa (kubandlulula) nako kukhona, kungaba ngolokufihlakele lokushayela phasi noma lokusebaleni lokubonakalako. (C)
- Cabanga ngendlela lova ngayo ngelwati noma indzawo yelwati kute ucabange ngemibono leminyenti. (A, M)
- Kufuna ngekucophelela lwati emibonweni nakumitfombo leminyenti. (B)
- Kuncuma kutsi inhloso yemtfombo, luhlobo lwedokhumenti, nendlela yekwetfulwa (kuletfwa) kulitsintsa kanjani linani layo esimeni lesitsite. (B, C)
- Kuhlukanisa emkhatsini wekuphawula kwekuhlela kanye nembono losekelwe elucwaningweni, ucaphela kutsi bugugu netinkholelo letigcile kulo lonkhe lwati. (C)
- Ncuma bumcoka belwati loluhlelekile nalolungakahleleki loluvela emitfonjeni lehlukahlukene ye-inthanethi, njengeyetekufundza, lekhicitwa ngumsebentisi, kanye nema-OER. (C)
- Kulinganisa lwatiso lolwakhiwa ngumsebentisi kutimondzawo tetinkhundla tekuchumana kanye nekwehlukanisa emkhatsini wembono neliciniso. (B, C)
- Kuhlolisisa ngekuhlatiya lwatiso loluvela kuyo yonkhe imitfombo, kufaka ekhatsi lokucuketfwe lokunemandla lamatima lokujikeleta ku-inthanethi. (B)
- Kuhlola kutsi utiba kanjani mayelana nelwatiso lolwetfuliwe nekutsi loku kunemtselela lonjani emphendvulweni yakho. (A, M)
Umgomo 2: Kusebenta ngabo bonkhe buciko bemcondvo ngenkhambo lefanele nangekutiphatsa
- Kwenta umehluko emkhatsini wekukhicita lwatisonchanti nekuphindza uhlanganise ngalokusebaleni lokucuketfwe lokunelayisensi. (C)
- Tinike isayeya yekwakha tindlela tekwenkhambo lenhle kanye naletinsha kwakhela etukwemibono yalabanye loyitfola ijabulisana futsi ikwenta uhlanganyele. (A, M)
- Kucabanga ngekuhlatiya mayelana nekutsi ingahlanganiswa kanjani imphahla lebuciko bengcondvo yalomunye ngalokuyimphumelelo nangekwemkhambo lefanele. (M)
- Kukhicita lwatiso ngalokunesibopho kanye nekwabelana lwatisonchanti nekuluhlangahlanganisa ngekwenkhambo lefanele kanye nekunika lokucuketfwe lolunelayisensi inhloso lensha. (B)
- Kwenta umehluko emkhatsini welwatiso lwemuntfu nelwesive kanye nekutsatsa tincumo letinenkhambo lenhle naletibhadlile mayelana nekwabelana lwatiso ku-inthanethi ngalokufanele, (C)
- Kwenta umehluko emkhatsini welilungelokucamba (i-copyright), i-Creative Commons, nemalayisesi lavulekile kuko kokubili kudalwa nekuniketwa kwelayisensi yalokucuketfwe lokungiko lucobo nalokunikwe inhloso lensha. (B, C)
- Kubona (kukhomba) nekulandzela lokulindzelekile kwemphahla yebuciko bengcondvo letsite kusilungiselelo losebenta kuso. (B, C)
Umgomo 3: Kukhicita nakwabelana lwatiso kutimondzawo letihlanganyelako naletihlaganyelako
- Kutibona njengemkhiciti kanye nemsebentisi welwatiso. (A, M)
- Kuhlanganyela ngekucaphela nangetimiso tekutiphatsa etindzaweni tekusebentisana. (B)
- Kuvikela lingasese lakho kanye nekuvikela lwatiso lwakho ku-inthanethi. (B, C)
- Kwabelana lwati ngalokunembako nangemphumelelo ngekukhicita lwatiso usebentisa tindlela letifanele. (B)
- Kuhumusha lwatiso lolwetfulwe ngendlela yinye kulokunye kute kutsi kuhlangabetwane kahle kakhulu netidzingo tebatsamelilwati labatsite. (B, C)
- Kubona kutsi bafundzi nabo babothishela futsi bafundzisa loko lokwatiko boma bafundza etimeni tekusebentisana. (A, B, C)
- Kuhlolisisa kanye nekucinisekisa lokucuketfwe lokukhicitwa ngumsebentisi kanye nekukusebentisa ngalokufanele ekwakhiweni kwelwati lolusha. (B, C)
- Kubona emagugu etemasiko ehlukahlukene nemihambo kwakha nekwabelana lwatiso lwetetsamelilwati temave emhlaba. (B, C)
Umgomo 4: Kwakha emasubuciko ekufundza kute kuhlangabetwane nemigomo yekufundza yemphilo yonkhe neyebungcweti
- Kubona kutsi kufundza kuyinchubo futsi kukhombisa emaphutsa laholelana elwatini lolusha nasekutfoleni lokusha. (M)
- Kuhlola kufundza kute uncume lwati lolutfoliwe kanye nemagebe ekuvisiseni. (C, M)
- Kubona kutsi kucabanga ngalokuhlatiyako kusime elwatini lwalokutsite kanye nekulandzelela kuvisisa lokujulile ngekubuta nangekwenta lucwaningo. (A, B, C, M)
- Kuphokophela kwebugugu, kwemukela, kanye nekuntjintjantjintja kalula emphilweni yonkhe yekufundza. (M)
- Kwemukela nekwetayela nekuvisisa timo ube ukhona kuntjintjantjintja mayelana nendlela lengakavami yekufundza. (A, B)
- Kwemukela nekuvisisa tebucwepheshe lobusha kanye nelifutse lokunalo ekufundzeni. (A, B)
- Kuchumana ngemphumelelo nekubambisana etindzaweni letabelanako kufundza etinhlangotsini letimikhakhaminyenti. (B, C)
- Kutibandzakanya ekufundzeni lokunelwati, nekuticondzisa wena lokukhutsata umbono weliwe lobanti ngekufinyelela kwemhlaba wonkhe kwendzawo yanamuhla yenkhundla yetekuchumana. (B, M)
- Kusebentisa kufundza nekubhala lokusezingeni leliphakeme njengeligugu nekwenta kwemphilo yonkhe. (M)
Lwentiwe ngekwanchati bahlanganyeli labadlalindzima ku-SUNY Innovative Instruction Technology Grant, Kutfutfukisa i-SUNY-wide Transliteracy Learning Learning kute Kutfutfukiswe Emakhono Elwazi Nebucwepheshe Kwekhulunyaka lange-21, lokusekelwe etinhlosweni te-Mackey ne-Jacobson, i-Reframing Information Literacy njenge-Metaliteracy, C & RL. , 72.1 January 2011 http://crl.acrl.org/content/72/1/62.full.pdf+html
Michele Forte (Empire State College), Trudi Jacobson (University at Albany), Tom Mackey (Empire State College), Emer O’Keeffe (University at Albany), and Kathleen Stone (Empire State College)
Bafakigalelo Labengetiwe: Richard Fogarty (University at Albany), Brian Morgan and Kim Davies-Hoffman (SUNY Geneseo), Jennifer Ashton and Logan Rath (SUNY Brockport), Carleen Huxley (Jefferson Community College), and Nancy E. Adams (Penn State Hershey)
Imitfombo lephawuliwe:
Jacobson, T., Mackey, T., O’Brien, K., Forte, M., & O’Keeffe, E. (2018). 2018 metaliteracy goals and learning objectives. Metaliteracy. https://metaliteracy.org/learning-objectives/2018-metaliteracy-goals-and-learning-objectives/


text:
Bekulilanga belishisako etigangeni letivulekile letite tihlahla tase-Afrika ngesikhatsi Logwaja ancuma kuhamba ehle aye emfudlaneni ayonatsa emanti. Abezubazuba kancane kulokushisa kwelilanga ahamba endleleni levulekile lenetintfuli ngesikhatsi abona sibuko simanya kulokukhanya kwelilanga. Logwaja abengakaze abone sibuko ngaphambilini ngako-ke wamangala kutsi ngabe silwane sini lesi lesingaketayeleki. Asasondzela, kulesimangaliso sakhe, wabona lesiganga ekhatsi kuso kanye nalogwaja lomncane lomhlophe lofana naye ambuka. Logwaja wagijima ngematubane lamakhulu wayofuna lusito.
“Sitani! Muntfu lotsite ngiyacela ngisite!” wakhala.
Jakalazi abetiphumulele-nje emtfuntini wesihlahla lesikhulu emva kwekutingela. Ngesikhatsi eva Logwaja akhala acela lusito, watsalalisa wenta sengatsi kute lutfo lakuvile futsi wetsemba kutsi letinye tilwane titamsita ngoba yena bekadziniwe. Kodvwa watsi angakateleli, Logwaja wagijima wacondza ngalapho abetiphumulele khona.
“Jakalazi, sita! Silwane lesesabekako, silwane lesesabekako!” kwakhala logwaja lomncane lomhlophe.
“Silwane lesesabekako? Kuphi?” kwabuta Jakalazi atamula.
“Entasi kulendlela leya kulomfudlana. Simite sonkhe lesiganga kanye nalogwaja lomncane lomhlophe lofana nami.” kwafinkhita Logwaja abibitseka.
Ekucaleni, Jakalazi wamcosha loLogwaja ngoba abengakholwa kutsi intfo lenjena yentekile. “Uma utsi lesilwane lesesabekako simite sonkhe siganga, kungani tsine sibe lapha singabikho ngekhatsi kulesilwane lesesabekako?”
Logwaja akawuphendvulanga lowo mbuto, kodvwa wachubeka wacela lusito. Jakalazi wahamba wayobita Ingwe kute kutsi bobatsatfu bahambe bayobona lesilwane lesesabekako lesingatiwa.
Ingwe naJakalazi balandzela Logwaja baya lapho kunalesilwane lesesabekako. Kancane, banyonyoba baya kulesibuko. Ngesikhatsi basondzela edvute, babona tilwane letintsatfu tibabuka. Letilwane lebetisekhatsi esiswini salesilwane lesesabekako betibukeka tifana nabo ncamashi! Takhala kabuhlungu ngenca yekwesaba tase tiyagijima tayobita Mvumbu.
“Mvubu, siyakucela kutsi ute utosisita. Silwane lesesabekako simite siganga kanye netilwane letintsatfu letifana natsi! ” kwasho Jakalazi, akhuluma ngekusheshisa langakukhona.
Mvubu akazange abanake futsi wachubeka nekutijabulisa ngekubhukusha kwakhe ngoba bekacabanga kutsi letilwane tetama kumkhohlisa. Kodvwa watsi ngekubona kutsi tetfuke njani, waphuma emantini. Ngaleso sikhatsi Mvubu, Ingwe, Jakalazi kanye naLogwaja baphutfuma baya kulendzawo lapho lesibuko sikhona.
Ngesikhatsi befika lapho, Logwaja naJakalazi basalela ngemuva ngoba bebasaba kutsi lesilwane lesesabekako lesingatiwa singabamita nabo. Ingwe naMvubu bagijima baya phambili bayohlasela lesilwane lesesabekako lesingatiwa ... kodvwa batsi nababona lenye ingwe nemvubu tigijima tita ngakubo, bagijima bamemeta kakhulu, “Silwane lesesabekako! Silwane lesesabekako!”
Letilwane letine tagijima tayofuna Bhubesi nekumtjela lendzaba yalesilwane lesesabekako lesingatiwa.
“Samita logwaja, jakalazi, ingwe kanye nemvubu,” kwachaza letilwane tonkhe tikhuluma ngesikhatsi sinye.
“Siphindze futsi samita sonkhe siganga,” kwengeta Logwaja.
“Futsi letilwane letisesiswini saso betifuna kusihlasela!” kwasho Mvubu.
Bhubesi abengakaze ayive intfo lenje, ngako-ke masinyane wabita umhlambi wakhe wemabhubesi ndzawonye babese bayaphutfuma bayohlasela lesilwane lesesabekako. Logwaja, Jakalazi, Ingwe kanye naMvubu balandzela ngemuva dvutane kakhulu.
Endleleni yabo bahlangana naNgobiyane, lobekabukeka kwangatsi kukhona lokutsite lakufunako. Wazuba embikwaBhubesi.
“Awu Bhubesi, ngiyajabula kakhulu kukubona, ” kwasho yena. “Ngicela ungisite ngitfole sibuko sami. Ngicabanga kutsi ukhona losintjontjile.”
“Suka endleleni, Ngobiyane. Sinentfo letsite lebalulekile lekufanele siyente. Sijakele kuyohlasela silwane lesesabekako lesesimite tilwane nesiganga,” kwasho Bhubesi angenakubeketela.
Lengobiyane yakhwesha endleleni kodvwa yancuma kutsi itilandzele letilwane ngoba bekafuna kubona kutsi sibukeka njani lesilwane lesesabekako.
Ngesikhatsi letilwane tifika edvute nalapho lesibuko besikhona, emabhubesi, Mvubu neNgwe bema bangete banyakata futsi balungisela kuhlasela. Babese bayagijima bacondza kulesibuko! Kodvwa batsi nababona licembu letilwane letitfukutsele tigijima ticondze kubo, bonkhe babaleka basabalala bangena etjanini lobudze. Labanye babo babhabhalala phansi, labanye babhaca emva kwelihlashana futsi labanye bagibela etihlahleni. Ngesikhatsi Ngobiyane abona kutsi loku lobekwesabisa letilwane bekungulesibuko sakhe, waphubuka wahleka. Wagijima waya kuso futsi, atibuka ahleka, watsi, “Bengisolo ngifuna wena lonkhe lilanga, sibuko sami.”
Lapho leletinye tilwane tibona Ngobiyane phambi kwalesilwane lesingatiwa nekutsi besinemusa njani lesilwane lesesabekako kuye, tanyonyoba taphuma lapho betibhace khona tabese tiyacala tibuta Ngobiyane imibuto ngalesilwane lesingatiwa.
“Sibuko lesi, akusiso silwane. Utibuka wena kuso. Bukani, ngimi lona kulesibuko,” kwachaza Ngobiyane abambe lesibuko.
Ngesikhatsi letilwane tiva loku, tonkhe tahleka futsi tacitsa sikhatsi lesiningi titibuka kulesibuko.


text:
Soweto
iSoweto lilokishi lelitfolakala eNingizimu Afrika esifundzeni saseGauteng. Ligama layo lisifinyeto lwesiNgisi lwemalokishi aseNingizimu Ntshonalanga lwelumele kutsi (South Western Townships). iSoweto idvute neJozi lokulidolobha bantfu labanyenti batsenga khona. [1]
UmlandvoEdit
James Panza wahola bantuntfu lababalwelwa ku 2000 kuyocela umbuso welibandlululo kutsi abafakele tindlu tesitina. Kantsi labanye bantfu batusa George Harrison kanye na-George Walker bantfu ngekutfola imayini leyatiwa ngekutsi i-outcrop ye-Main Reef yegeligolide epulazini i-Langlaagte ngo-February 1886.Bantfu baseSoweto basuswa ngenkani etindzaweni letiseceleni kwaseJozi baletfwa eSoweto lobekulihlelo lwembuso welibandlululo lwencindzetelo. [2][3]


text:
Ku-album yakhe yesibili, leligama layo kunguManando, umrepha locavile waseNingizimu Africa, Emtee, utfola liphimbo lakhe.
Imphumelelo yakhe Emtee solo akayitsembi namanje. “I still can’t believe I’ve been able to acquire that amount of accolades,” kusho Emtee atjela Sandile Ntshingila, i-presenter yaka MTV Base. Bahleli ehhotela lelisembili eRosabank, eJohannesburg. Bacoca ngale-album lensha yaEmtee phambi kwelibandla lebantfu labangalinganiselwa ekhulwini. Kulelibandla kunetintsatseli, bahlabeleli labanye naletinye tihlabani taku mabonakudze.
“So much that I don’t think it’s gonna happen again. Not that I’m doubting myself or my team. I feel like Desmond Tutu, ‘pinch me, let it happen again,’” kusho Emtee ngemphumelelo yakhe ya2016.
Malicedza kuhleka lalakushoko libandla, Emtee ubonga i-Ambitiouz Entertainment, inkampani yemculo lasayine kuyo.
Sihleli nje sonkhe la, sekusele ema awa lam’balwa iphume i-album yaEmtee ku iTunes, Google Play, Deezer, nato tonkhe titolo temculo letitfolakala ku-internet. Manando ngulenye yema album lagadvwe ngemehlo labovu lonyaka emculweni waseMzansi. I-Ambitouz Entertainment isimeme sonkhe kutsi sibe bekucala kulalela Manando.
Ekhatsi ebandleni letimenywa, kukhona make wemntfwana waEmtee, ligama lakhe lekunguAvery. Emtee wayetsa ngeligama lakhe lomntfwana i-album yakhe yekucala.
Manje kudlawa tingoma letiphuma kuManando. Ntshingila naEmtee badzingidza ngayinye ngayinye ingoma embi kwetimenywa. Ruff, umkhiciti wetingoma taEmtee letinengi, uhleli eceleni kwaso sihlabani.
Noma nje angumhlabeleli lodvumile, Emtee ubuye abengumuntfu lonemahloni. Cishe lonkhe live liyakwati loko. Emnyakeni lowendlulile, Emtee wawina tindzebe letine kumaMetro FM Awards–ngaphasi kwe Best Music Video, Best Hip Hop Album, Best Remix ne Listener’s Choice Award. KuTwitter akatrendelanga nje kuwina kuphela, kodvwa nenkhulumo yakhe yekwamukela tindzebe takhe.
Babukeli bebahlekiswa kutsi lomhlabeleli uhlala akhotsa umlomo wakhe makakhuluma. Labanye baze batsi timshayile. Kantsi Emtee wake watjela intsatseli yeSABC 1 Pearl Modiadie kutsi, “Most of the time when I’m nervous, I run out of saliva, and I feel like my lips are dry.”
Namanje lasikhona, Emtee uwukhotsa awukhotsile umlomo. Ubye awusule ngesandla. Uhleli ungcebelekile esitulweni sakhe, buso bakhe abukhombisi kutsi utiva kanjani–akaheki, akamoyiteli, kantsi futsi akakwati.
Ntshingila ucala inkhulumo yabo ngekubuta lomhlabeleli kutis ngabe ungumuntfu lonjani makase khaya. “When I’m with my son, let’s say for a weekend, I’m sober,” uyaphendvula, tife luhleko timenywa. Sinye simenywa siyamemeta sibuta kutsi ngabe yini lalatidzakwa ngayo. Imphendvulo yakhe: “You know what I’m on.”
Emtee uyatiwa kutsi utinatsela i-sizzurp, njengawo onkhe ema-trapper. Kantsi yena ubuye abe yi-trapper lecavile eMzansi.
Avery waba yi-album yekucala ye-trap eMzansi kuphumelela ngeluhlobo leyaphumelela ngalo. Yakhicita tingoma teludvumo letifana nabo “Roll Up”, “Pearl Thusi”, “Winning”, “Five-0” naletinye letimbadlwana. Yaze yatsengisa i-platinum. Yamuwinisa indzebe yeBest Hip-Hop Album kumaSouth African Music Awards.
Avery yi-album leyatfusa labanengi, le incumbi yabo beyicabanga kutsi i-“Roll Up” kwaba yinhlanhla kutsi iphumelele. Emtee naye bekangayitsandzi lengoma ekucaleni. Wake watjele babukeli ku-SABC 1 kutsi yingoma leyacanjwa ngesikhatsi itfwetjulwa.
Ngako-ke bekungasiyo ingoma leveta likhona lakhe lonkhe lomhlabeleli. Ikakhulukati kulabo bebangazange sebawuve umculo waEmtee ku-EP yakhe yanga2015 lebitwa ngekutsi yi-D.I.Y. Nalabo bebangazange sebamuve ahlabela nelicembu lakhe le 4Front ngemnyaka wa2011.
I-“Roll Up” bekudidiyelwe tingoma letifana ne “CoCo” ya O.T Genasis, ne “We Dem Boys” yaWiz Khalifa. Kodvwa ludvumo lwayo lwenta kwangabi lula kuyigceka.
Kona emva kwekuba AKA na Wizkid bahlabela naye ku-remix yayo, kwavele kwaba kutseleka catsatsa kwaEmtee emculweni. Kuso sona leso sidvumo, Emtee watfola i-nomination kumaBET ngaphasi kweViewer’s Choice Award: Best New International. Kuleso sikhatsi Emtee beseka sihlabani, hhayi nje umrepha waku-SoundCloud.
I-“Roll Up” yawina i-Record of the Year kumaSouth African Music Awards.
Bahlabeleli labahloniphekile labafana nabo-AKA, Burna Boy, Riky Rick, Donald, DJ Cleo, Naak Musiq nalabanye bam’dvumisela Emtee ngemculo wakho.
Watifola asebenta nabomrepha labacocodzele, Stogie T na MaE, labamfaka kuma-album abo. Evesini nase-chorusini lakhe ku-“By Any Means” yaStogie T, Emtee bekungatsi uyabukisa.
Le-album yakhe lensha Manando ibusiswa sihlabani saseNigeria Tiwa Savage kanye nebahlabeleli be-Ambitiouz Entertainment Sjava, Saudi naNjabulo. Ruff, umkhiciti lomkhulu weAvery, nguye umkhiciti lomkhulu kuManando, Koja labanye bakhiciti – bo Lunatik, Tweezy, BizBoy, Christa, naCokayn Beats bakhicita tingoma letim’balwa.
AKA, ku-essay layibhalela i-website i-The Plug, etinyangeni letendlulile, wadvumisela Emtee ngekuba ngumumye webahlabeleli labam’balwa baseMzansi laba ngubo makoya. “Look at Emtee for instance,” AKA wabhala watsi, “yes [his music is] trap-influenced, but what is it really? It’s the story of a young man in Africa, speaking his lingo, pushing his own sound, well-written songs about how far he’s come, and where he’s going.”
Luhambo lwaEmtee emphilweni nasemculweni luyakhutsata. Ungumunye wabomrepha labam’balwa labatitfola banotsile ngenca yemculo wabo eMzansi. Wakhulela elokishini laseTembisa, kantsi ekhaya kubo kuse makhaya eMatatiele, e-Eastern Cape.
Eminyakeni lemibalwa leyendlulile Emtee bekazabalaza njengelinyenti labomrepha laba nelitsemba lemphumelelo emculweni. Kodvwa namuhla sewunenkampani yakhe lebitwa i-ATM (African Trap Music). Usacedza kusayina umculi wakhe wekucala Sims.
Sewungene nasemabhizinisini, unemasheya kunkampani yetjwala i-AU Gold Vodka.
Lomculi uyati kutsi luhambo lwakhe luyakhutsata, kungako uhlala asicocela galo ngeticephu, etinkhulumeni takhe makamukela ema-award nasetingomeni takhe. Ku-“Platinum”, ingoma yekucala kuManando, urepha atsi, “Same lame from the village/ Now I’m worth a couple millions.”
“If you don’t believe in dreams, look at me, man. I’m living proof of that dreams do come true,” kwasho Emtee makamukela yinye yetindzebe takhe kumaMetro FM Awards nyakenye. Watjela tibukeli nesive lebesibukele kumabona kudze kutsi makasa zabalaza bekagcoka i-All Star yinye leyaguga “till it didn’t exist.”
“I walked the whole of Joburg hustling,” washo. “There was a point when I didn’t have shoes. I borrowed shoes from one of my homies. Now I got like 60 pairs. This right here was the shit I was praying for, day and night. Y’all better stay praying. And if you don’t believe me, dreams do come true. My name is Emtee, believe it or not, I’m from a village out there called Matatiele. So a lot of the things that are happening to me are new to me.”
Tingoma letifana ne-“We Up”, “Dreams,” “Where Were You,” letiku-Avery, ngulapho Emtee alandzisa ngenhlupheko landlule kuyo angaka phumeleli.
Ku-album lensha uyachubeka futsi ngekulandzisa leto tinhlupheko, etingomeni letifana ne-“Platinum,” “Ghetto Hero,” “My OG,” “Emazweni” kanye ne “Take Flight”.
KuManando kulapho khona Emtee atfola liphimbo lakhe khona. Ku-Avery bekulula kuva kutsi bobani bahlabeleli lakabalalelako. Kodvwa kuManando akahlabelisi ngisho kwamunye umhlabeleli lokhona. Ubhica i-afropop, i-R&B ne-trap. Ubuye angasebentisi i-Auto Tune njengencumbi yebalingani bakhe ku-trap.
Tonkhe tingoma letingamashumi lamabili timnandzi. Ayivakali nebudze le-album ngendlela lemnandzi ngayo.
Uchazela Ntshingila kutsi Manando uhluke ku-Avery ngoba urepha kancono kuManando. “Last year, a lot of people said I couldn’t rap, so I worked on my raps. And I’m still trappin’–talking about i’nkinga zasekasi over trap beats,” kusho lomhlabeleli. Mhlawumbe kurepha kwakhe akukho ecophelweni lelisetulu nganga laStogie T noma Reason, kodvwa kuyachazana, etingomeni “My Crown”, “My OG”, “Take Flight”. Uvakala atetsemba, futsi tinhlavu temagama tiphuma kahle ngaphandle kwenkinga.
Kodvwa indlela lalandzisa ngayo indzaba ya Manando kulengoma lenesihloko lesifanako, imnandzi kwendlula yonkhe intfo layentako kuManando. Kulengoma, Emtee usicocela ngaManando, lijaha lelidzala lasekasi lelamkhulisa.
Ntshingila ubuta Emtee kutsi ngabe Manando ukhona yini lapha esicukwini setimenywa. Emtee uyamtjela kutsi cha Manando wasishiya emhlabeni ngemyaka wa-2011. “I’m from the hood, man, people die everyday,” kusho Emtee emva kwekuba Ntshingila amlilele. Naye Emtee utsi wasindza ekufeni ngoba akasahlali elokishini.
Kepha Manando akusiye yedvwa webangani baEmtee labasishiya labahlonipha ngetingoma kule-album. Ingoma lelusizi letsi “R.I.P Swati” yabhalelwa SK, lowaye abitwe ngaSwati King.
“There are two people who propelled my career,” kuchaza Emtee. “That is Ruff and SK aka Swati King. They were the OGs, they had a studio downtown Jozi. SK was the first person to say, ‘get in the booth, let’s see what you about.’ And from that day on, I didn’t play, I took every chance. Swati got sick and passed away.”
Utsi “Ghetto Hero” wabhalelwa SK na Manando. “Those are my ghetto heroes,” kusho lomrepha. “I was highly protected by them. Those were the people I was thinking of.”
Kwamanje Emtee utsi kunengi lokutako lasaku sebenta. Ucala ngekutsi sewujayiva ncono makase-stage kani futsi sewukhicita nema-beats.
“I wanna progress,” usho akhuluma ngema-beats akhe. “Like Dre, still taking my time to perfect the beat. So me as a producer is gonna come at a later stage. So I make beats. If you want beats, holler at me, man. I even give them out for free. I’m a come-up producer, so I just give homies beats for free.”
- Written by Sabelo Mkhabela


text:
Similar content
Umlindzi siciwi setilwane nekunakekela
Lendzaba iphatselene nekuhlengwa kwebantfwana betilwane letitintsandzane letiletfwa kulesiciwi. Letilwane letincane tiyanakekelwa ngumgcinisiciwi kanye netisebenti takhe.
Mveli unikela ngemilente
Mveli uncuma kunikela ngemilente kutotonkhe tilwane kute tijabulele kuhamba njengebantfu.
Intfombatana letsandza kukhuluma
Khabo abeyintfombatane letsandza bantfu naletsandza tintfo kantsi futsi bekakutsandza nekukhuluma. Lokukwamfaka enkingeni, kodvwa kwabuye kwamsita kutsi akhone kubaleka. Sifundvo sini losifundze ngaKhabo.


text:
Umjovo wesimungwamungwane
Umjovo wesimungwamungwane ngumjovo losebenta kahle kakhulu ekuvikeleni simungwamungwane.[1] Ngemuva kwekunikwa lidosi linye kubantfwana labanetinyanga letiyimfica budzala silinganiso lesingu 85% na 95% ngemuva kwetinyanga letilishumi nakubili budzala bayagonywa.[2] Mhlawumbe bonkhe labo labangasuleleki ngemuva kwelidosi linye baba naso ngemuva kwelidosi lesibili. Uma ngabe emazinga ekugonywa ebantfwini angetulu kwa-93% wekubhebhetseka kwesimungwamungwane akusavamisi kwenteka; noma kunjalo, kungahle kwenteke futsi uma ngabe emazinga ekugoma ehla. Lokusebenta kwalomjovo wekugoma kuhlala sikhatsi lesidze. Akucaci kutsi ngabe ubese ungasebenti kahle ngekuhamba kwesikhatsi. Lomjovo ungabuye uvikele kungenwa ngulesifo uma ngabe uniketwe emalanga lamabili usulelekile.[1]
Lomjovo kahle-hle uphephile kufaka ekhatsi nekusuleleka nge-HIV. Imitselela lemibi iba mincane futsi iba yesikhashane. Loku kungafaka ekhatsi buhlungu lapho ujovwe khona noma ifiva lencane. I-anaphylaxis nayo itfolakele kumuntfu munye kulabayinkulungwane. Emazinga esifo se-Guillian-Barre, i-autism nesifo sekuvuvuka nawuya ngaphandle akubonakali njengalokukhulako.[1]
Lomjovo uyatfolakala kokubili ngekwawo nangekuhlanganyela naleminye imijovo kufaka ekhatsi umjovo werubella, umjovo wemaguludla, nemjovo we-varicella (umjovo we-MMR nemjovo we-MMRV). Lomjovo usebenta ngalokulinganako kahle kuko konkhe lokwakheka. Inhlangano Yetemphilo Mhlabawonkhe incoma kwekutsi uniketwe uma umuntfu anetinyanga letiyimfica kuletinye tindzawo tasemhlabeni lapho lesifo sivame khona. Etindzaweni lapho lesifo singakavami khona kuniketa lomjovo etinyangeni letilushumi nakubili kungalunga. Ngumjovo lophilako. Ufika njengalokusamphuphu leyomile lekufanele uhlanganiswe kungaba ngaphansi kwesikhumba noma emsipheni. Kucinisekisa kwekutsi lomjovo bewusebenta kungahlolwa ngekubuka ingati.[1]
Bantfwana labalinganiselwa ku-85% mhlabawonkhe sebawutfolile lomjovo kusukela nga-2013.[3] Nga-2008 emave lokungenani lalinganiselwa ku-192 anikete emadosi lamabili. Wavetwa kwekucala ngemnyaka wa-1963.[2] Lenhlanganisela yemjovo wesimungwamungwane-emaguludla-irubella (i-MMR) kwatfolakala kwekucala nga-1971.[4] Umjovo wencubulunjwane wangetwa kuloku lokutsatfu nga-2005 lowenta kutsi kube nemjovo we-MMMRV.[5] KukuLuhla Lwemitsi Lebalulekile Lwenhlangano Yetemphilo Mhlabawonkhe, umutsi lobaluleke kakhulu lodzingekako kuloluhlelo lolusisekelo lwetemphilo.[6] Lomjovo awuduri.[1]
Emareferensi[hlela | edit source]
- ↑ 1.0 1.1 1.2 1.3 1.4 "Measles vaccines: WHO position paper" (PDF). Weekly epidemiological record. 84 (35): 349–60. 28 August 2009. PMID 19714924.
- ↑ 2.0 2.1 Control, Centers for Disease; Prevention (2014). CDC health information for international travel 2014 the yellow book. p. 250. ISBN 9780199948505.
- ↑ "Measles Fact sheet N°286". who.int. November 2014. Retrieved 4 February 2015.
- ↑ "Vaccine Timeline". Retrieved 10 February 2015.
- ↑ Mitchell, Deborah (2013). The essential guide to children's vaccines. New York: St. Martin's Press. p. 127. ISBN 9781466827509.
- ↑ "WHO Model List of EssentialMedicines" (PDF). World Health Organization. October 2013. Retrieved 22 April 2014.


text:
Nelson Mandela
Nelson Mandela watalelwa endzaweni yaseMvezo ekoloni lesibitwa ngempumalanga koloni nyalo mhla tilishumi nesiphohlongo enyangeni yaJulayi nga 1918 atalwa nguMphakanyiswa Mandela lobekayinkhosi ebaTsenjini amtala kuNosekeni wakaMpemvu lobekangummfati wesitsatfu wakhe.Libito letsiwa lona ekutalweni kwakhe nguRholihlahla nobe "Dvonsalihlahla" ngesiswati lokusho umuntfu lonelichweba.njengoba uyise wakhe Mandela abeyinkhosi eMvezo bantfu bebaletsa tinkhinga tabo kuye,yena abese uyatijuba ngelisiko lesintfu.loko-ke kwabanga lenkhulu inkhinga ngobe watsi asagwebile lelinye licala lamudla lelimudlako. Lona lelimdlile wagijimela ebelumbini labafuna kutsi Mphakanyiswa abuyisele tinkhomo tenhlawulo talomuntfu, kepha yena wangavumi. Loko kwamenta walahlekelwa sikhundla sakhe sebukhosi wasuswa naseMvezo wayiswa eCunu(Qunu). ECunu ngulapho afika angena khona esikolweni,lana esikolweni Thishela wakhe wase umetsa kutsi nguNelson.[1]
Kukhula[hlela | edit source]
Kwatsi Mandela naseneminyaka leyimfica babe wakhe washona adliwa sifo sesifuba ngebuDzeshi iTubercolosis.Mandela kwafuneka kutsi esuke eCunu aye ebukhosini bemaChosa kute atofundza kabanti ngemasiko emachosa ngobe bekungguye lobekufanele atstse sikhundlaseyise eqoqweni lenkhos. lapho wafika wangena sikolwa seWeseli. njengelisiko lemaChosa nakaneminyaka lelishumi nesitfupha waya engomeni wasoka.wabuye wachubeka nesikolwa waya esikolweni iClarkeburry boarding school lapho aphotfula khona wase wendlulela eKolishi lemaWeseli eFort Beaufort lapho acala khona kudlala sibhakela kanye nekugijima.
ekuphotfuleni kwakhe waya kuyofundza eFort Hare enta iBachelor of Arts.kuleNyuvesi wahlangana naOliver Tambo lowaba ngumngani lomkhulu wakhe.lomunye latayelana naye kakhulu nguKaizer Mathanzima lobengumntfwanenkhosi ebukhosini bebaTsembu.Ekupheleni kwemnyaka wakhe wekucala,Mandela wajoyina bafundzi labebakhalata ngendlela bandlancane webafundzi lakhetfwe ngayo.loko kwenta baphatsi bamcoshe esikolweni batsi angabuyi adzimate avumelane nalolukhetfo.
Emva kwekucoshwa kwakhe esikolweni Mandela weva tindzaba tekutsi yena naJustice umnakabo uyise labebangephasi kwelihlo lakhe Jongintaba sewubatfolele bafati.bobabili abajabulanga ngaloku bebakutekelwa ngobe phela bona bebangafani nebantfu bakadzeni ngobe bese batfole umtselela wemasiko aseNshonalanga,babona kuncono babalekele eJozi.batsi nabafika ejozi lomunye babe lowati uyise wabatamela imisebenti ,Mandela waba nguMantjingelane egedeni lasemayini kepha kwatsi nakutfolakala kutsi babalekile ekhaya bacoshwa.Mandela watfola umsebenti weBuBhalane ebamelini khona ejozi ngelusito lwaWalter sisulu.ngesikhatsi asebenta Mandela waphotfula tifundvo takhe langaticedzanga eFort Hare wase wenta tifundvo temtsetfo eNyuvesi yase-Witwatersrand.
Kucala kwepolotiki[hlela | edit source]
Ngemnyaka wa-1942 Mandela wajoyina khongolose ngesikhatsi asolo afundza.emva kwekujoyina kwakhe lenhlangano waba lilungu lelikhutsele layo ,waba sembili futsi nakusukunyiswa luphiko lwayo lensha i-ANC Youth League nga-1944.nga-1952 khongolose wahlela lesikhulu siteleka eJozi lesasekelwa tinkhulungwane tebantfu labamnyama labebangahambisani nembuso welucindzetelo.nga-1955 Mandela kanye netigagayi letinyenti baboshwa babekwa emacala ekulinga kuvukela umbuso.kepha umbuso awumange uphumelele lokwenta kutsi lamacala esulwe.
UMkhonto weSizwe[hlela | edit source]
Mandela nalabanye labamalungu akhongolose bebacabanga kwekutsi akusiti kukhulumisana nemuntfu lophendvula ngesibhamu,kungcono nabo batsatse tikhali balwe.kepha Luthuli abengahambisani nalombono njengoba yena abelikholwa lekucina.Ngemitamo yabo boMandela naboSisulu Luthuli wagcina avumile kutsatsa tikhali kepha nabametsembisa kwekutsi ngete kwafa bantfu labamsulwa.Nga-1961 kwasungulwa umkhonto weSizwe luphiko lwemphi kuKhongolose,Mandela waba ngumholi walo.inhloso yawo uMkhonto weSizwe kwabe kukuphakela emandla embuso ngekubhomisa takhiwo tawo njengemaPosi,tinkantolo,ema-Ofisi netintsambo letisa Gesi emadolobheni.nangabe loko kwehluleka bekutawuvukelwa umbuso.[2]
Emva kwekusungulwa kwalombutfo emaphoyisa amfuna ngala nangala Mandela,kwafuneka aphile ngekubhaca.ngawo umnyaka wa-1961 Mandela wafohla waya e-Aijeriya (Algeria) lapho afundza khona ngebusotja kepha watsi ekubuyeni kwakhe nga-1962 waboshwa ngemacala ekuphuma eNingizimu Afrikha ngalokungekho emtsetfweni wagwetjwa iminyaka lesihlanu ejele.[3][4]
Kufa[hlela | edit source]
Nelson Mandela ushone mhlaka 5 December 2013 emuva kwekugula sikhashane.
Tinkomba[hlela | edit source]
- ↑ http://www.nelsonmandela.org/content/page/biography
- ↑ http://www.news24.com/Travel/South-Africa/Nelson-Mandela-Bay-opens-new-digital-gateway-20140509
- ↑ http://www.ndtv.com/article/world/un-general-assembly-establishes-prize-in-honour-of-nelson-mandela-537636
- ↑ http://www.fastcodesign.com/3031472/wear-this-fence-from-the-prison-that-held-nelson-mandela


text:
211
Yatsi kube inkhosi yemaKhenani, yase-Aradi, leyayihlala eNegevu, eningizimu nelive laseKhenani, ive kutsi ema-Israyeli abeta ngemgwaco wase-Atharimu, yavele yawahlasela, yaphindze yatfumba lamanye awo. 2Israyeli wenta sifungo kuSimakadze, watsi: “Nawungahle usinikele lesive etandleni tetfu, sitasincoba sibhubhise“Homa” kusho “kubhujiswa” nemadolobha aso.” 3Simakadze wakulalela waba neluvela ngema-Israyeli, wawanika emaKhenani. Ema-Israyeli abhubhisa onkhe emaKhenani kanye nemadolobha awo; ngako-ke leyo ndzawo yetsiwa libito kwatsiwa yiHoma.“Homa” kusho “kubhujiswa”
4
Ema-Israyeli ahamba kusukela eNtsabeni iHori ngendlela leya eLwandle Lolubovu, entela kugega lelive lase-Edomu. Kodvwa bantfu baba nenhlitiyo lencane endleleni; 5
basola Nkulunkulu naMosi batsi: “Nasikhiphelani eGibhithe kuze sitewufela lapha ehlane? Kute kudla! Kute nemanti! Siyakwenyanya lokudla lokungenamsoco!” 6Simakadze wase ubatfumelela tinyoka letatinesihlungu; taluma labantfu, labanyenti babo bafa. 7Bantfu beta kuMosi, bafike batsi: “Sonile ngekukhuluma kabi ngaSimakadze nangawe. Thandaza kuSimakadze kutsi esuse letinyoka lapha kitsi.” Ngako-ke Mosi wabathandazela labantfu.
8Simakadze wakhuluma kuMosi, watsi: “Yenta inyoka lenesitfoze yelitfusi uyiphanyeke etulu elugodvweni; wonkhe labesalunywe yinyoka, utawutsi angayibuka aphile.” 9
Joh. 3:14
Ngako Mosi wakha inyoka ngelitfusi, wase uyiphanyeka etulu elugodvweni. Kwatsi wonkhe labesalunywe yinyoka watsi nabuka lenyoka yelitfusi, waphila.
10Ema-Israyeli atfutsa lapho ahamba ayawumisa e-Obothi. 11Esuka e-Obothi afike emisa e-Iye Abharimu, ehlane lelibhekene neMowabi, ngasemphumalanga. 12Atfutsa lapho ayawumisa eSihosheni saseZeredi. 13
Esuka lapho emisa ngase-Anoni ehlane leliseveni lema-Amori. I-Anoni isemnyeleni weMowabi, emkhatsini welakaMowabi nelaka-Amori, 14ngiko nje incwadzi yetimphi taSimakadze itsi:
“... lidolobha laseWahebi,
esifundzeni saseSufa netihosha;
umfula i-Anoni,
15nemacele etihosha
lehlela edolobheni lase-Ari,
ehlele nangasemnyeleni welive lakaMowabi.”
16Kusuka lapho bachubekela eBheyeri, emtfonjeni lapho Simakadze akhuluma kuMosi, watsi: “Butsa lesive sibuye ndzawonye, mine ngitasinika emanti.” 17Ngaso sona leso sikhatsi ema-Israyeli ahlabela ingoma atsi:
“Geletisa emanti, wena mtfombo!
Sitakwemukela ngekuhlabela,
18umtfombo lowembiwa ngemakhosi
wembiwa nabaholi,
wembiwa ngetindvuku tebukhosi,
kanye nangemizaca yawo.”
Esuka lapho kulelo hlane aya eMathana, 19esuka eMathana aya eNahaliyeli, esuka eNahaliyeli aya eBamothi, 20esuka eBamothi aya esigodzini sakaMowabi, ngaphansi kwentsaba iPhisga leyengamele lihlane.
21
Khu. 11:19
Sive saka-Israyeli satfumela titfunywa kuSihoni, inkhosi yema-Amori, satsi: 22“Sicela kwendlula sidzabule lelive lakho. Singeke siphambukele emasimini nome esivinini nome sinatse emanti kunome ngumuphi umtfombo. Sitawuhamba ngemgwaco wenkhosi size siphumele ngale kwelive lakho.”
23Kodvwa Sihoni wala kutsi bendlule badzabule live lakhe. Wahlanganisa emabutfo akhe onkhe, wawahlomisa wawavivisa awacondzise ehlane kuyawulwa nema-Israyeli. Watsi nakefika eJahasi, walwa nema-Israyeli. 24
Hla. 135:10
136:18
Amo. 2:9
Ema-Israyeli alwa naye amehlula, adla live lakhe kusukela e-Anoni kuya eJabhoki, kuze kugcine ngaseveni lema-Amoni, ngobe iminyele yawo yayakhiwe, itinqaba. 25Ema-Israyeli awatfumba onkhe emadolobha ema-Amori, awadla aba ngewawo kanye neHeshboni netabelo tayo tonkhe. 26IHeshboni bekulidolobha laSihoni, inkhosi yema-Amori, leyayike yalwa nalenkhosi leyayingeyemaMowabi, yatsatsa lonkhe live layo kuze kuyewugcina e-Anoni. 27Ngiko nje timbongi titsi:
“Wotani eHeshboni,
lidolobha lenkhosi Sihoni!
Alakhiwe kabusha,
yebo, aliphindze livuswe, lakhiwe.
28
“KuleHeshboni kwase kuphuma umlilo,
lilangabi lelidolobha laSihoni.
Lashisa i-Ari yakaMowabi,
takhamiti tasetintsabeni, e-Anoni.
29Nako kini, sive sakaMowabi!
Nibhujisiwe nine sive sakaKhemoshi!
Uyekelele emadvodzana akhe,
aba bakhoseli;
kwatsi emadvodzakati akhe aba titfunjwa
taSihoni, inkhosi yema-Amori.
30“Kodvwa sesibancobile,
iHeshboni ibhujiswe yonkhe indlela
kuze kuyewufika eDiboni.
Sibabhubhise saze sayawufika eNofa,
kuze kufike eMedeba.”Lelivesi ngesiHebheru alicondzakali
31Ngako ema-Israyeli ahlala eveni lema-Amori.
32Watsi kube Mosi atfumele tinhloli eJazeri, ema-Israyeli atfumba lonkhe lelo dolobha kanye netabelo talo, acosha lawo ma-Amori labelapho. 33
29:7
Ema-Israyeli ajika enyuka ngemgwaco locondza eBhashani; kwase kutsi Ogi, inkhosi yaseBhashani, waphuma kanye nemabutfo akhe onkhe, wayawuhlasela ema-Israyeli emphini yase-Edreyi.
34Simakadze wakhuluma kuMosi, watsi: “Ungamesabi, ngobe yena kanye nemabutfo akhe onkhe, nelive lakhe, sengimnikele etandleni takho. Yenta kuye kona loko lowakwenta kuSihoni, inkhosi yema-Amori, labebusa eHeshboni.”
35Ngako ema-Israyeli abulala Ogi kanye nemadvodzana akhe, naso sonkhe sive sakhe, kwabate ngisho namunye lowasindza. Ase ayalidla lelo live lakhe.


text:
Ngalelinye lilanga esikolweni, Thishela Jane wabatjela ngetingilosi. Sharon abejabule kakhulu ngaloko bekakufundzile kangangekutsi ngekushesha nakefika ekhaya ngalelo langa watjela make wakhe ngako konkhe lokuhle tingilosi letikwentako.
“Make, ibukeka njani ingilosi?” wabuta njengoba adla kudla kwakhe lokulula ngemuva kwesikolwa.
“Angati, sthandwa sami. Thishela Jane utsite ingilosi ibukeka njani?” kubuta Make.
“Utsite sitayati ingilosi nasiyibona,” kusho Sharon, akhokha umoya. Abefisa shengatsi Thishela Jane ngabe ubatjelile kutsi ingilosi ibukeka njani. Lokungenani Sharon abengati kutsi abukeni!
“Awumkholelwa Thishela Jane?” kubuta Make.
“Angati. Ngiyatibuta nje kutsi ingilosi ngitayibona njani nangabe ngingati kutsi ngibukeni,” kusho Sharon. Wacedzela kudla kwakhe lokulula futsi wabeka lipulede nenkomishi esinkini lesekhishini.
“Ngicela ute ungisite sihlante litafula,” kusho Make. “Faka emacembe etibhidvo emgconyeni wemcuba futsi ngicela ususe nesinkhwa.”
“Kulungile, Make,” kusho Sharon futsi ngekushesha wenta loko make wakhe labemcele kutsi akwente.
Babe wakhe nakefika ekhaya abuya emsebentini ngalobobusuku, Sharon wagijima wayombingelela emnyango. Watsatsa sikhwama sakhe sasemsebentini wamphatsela sona. Babe wakhe wamanga futsi wamamatseka.
“Babe, nginembuto,” kusho Sharon ngaphandle kwekunika babe wakhe litfuba lekutsi ahlale phansi.
“Yebo, sthandwa sami, utsini umbuto wakho?” kubuta babe wakhe amamatseka kakhulu.
“Babe, ingilosi ibukeka njani?”
“Ecinisweni, tingilosi tinhle, tinemusa futsi tiyatsandzeka,” kusho babe wakhe.
“Ngiyati. Thishela Jane naye ushito njalo. Kodvwa lengifuna kukwati kutsi tibukeka njani,” kusho Sharon.
Babe wakhe wambuka wacabanga sikhashana. Wase utsi, “Sitawuphuma ngemphelasontfo kuze sibone leyodvwa.”
Sharon abejabule kakhulu. “Uyati kutsi utibuka kuphi?” abuta amangele. “Make!” amemeta. “Babe uyati lapho singatfola khona tingilosi!”
“Kuhle loko, Sharon. Ngiyajabula kutsi ekugcineni utayitfola imphendvulo yembuto wakho,” kusho Make. Wabuka babe waSharon ngekumamatseka lokukhulu ebusweni.
Ngakusasa ekuseni etekisini lesikolwa Sharon watjela bonkhe bangani bakhe kutsi bekayobona ingilosi ngemphelasontfo. Bangani bakhe bamamatseka ngesizotsa ngoba bayamtsandza Sharon, kodvwa bebangakukholelwa labatjela kona.
Ngako watjela thishela wakhe ngetinhlelo takhe tangemphelasontfo. Thishela Jane wamcela kutsi ete atowutjela likilasi lonkhe ngeluhambo lwakhe ngeMsombuluko.
NgeMgcibelo ekuseni, Sharon wavuka ekuseni kakhulu kuze ente imisebenti yakhe. Ngemuva kwaloko wageza, wagcoka kahle wase udla kudla kwasekuseni. Lobesekusele, kwakukulindza babe wakhe kutsi alungele kuhamba. Ngekushesha Sharon abesahleti esitulweni lesingemuva emotweni futsi besebasendleleni bahamba.
“Kukhashane yini yeBabe?” abuta ajabulile.
“Sitawufika masinyane,” washo amamatseka. Bashayela sikhashana ngaphambi kwekutsi beme ekhaya lalasebakhulile.
“Sesifikile,” kwasho Babe akhumula libhande lesitulo semoto.
“Ekhaya lalasebakhulile?” Sharon abedidekile. Betentani tingilosi ekhaya lalasebakhulile?
“Sanibonani,” kusho lijaha lita kubo. “Kufanele kube ungu-Sharon. Ngente luhla lwetintfo lokufanele utente kuze usisite lapha ekhaya lamuhla.” Wamoyitela kuSharon wase uniketa babe wakhe liphepha.
Babe wakhe wafundza loluhla. Kwekucala, Sharon wasita Babe kutsanyela libala. Ngemuva kwaloko bahlanta letitulo labantfu labadzala labahlala kuto nabatsamela lilanga. Sharon wenta umsebenti wakhe ngekushesha kuze babe wakhe amtsatse ayobona ingilosi.
“Ngemuva kwaloko sitawuhlanta indlu yekudlela,” kusho Babe. Batsanyela batsintsitsa lutfuli futsi bapholisha kwacwebetela futsi kwahlanteka.
Ekugcineni, kwasekusikhatsi selikhefu. Sharon nababe wakhe bageza tandla tabo nebuso bahamba baya endzaweni yekudlela. Kuleyo ndzawo Sharon wasita ngekuniketa bantfu kudla wase ujabulela kuhlala nabo njengoba bebamcocela tindzaba takadzeni. Baphindze badlala imidlalo yemabhodi. Ngemuva kwaloko lomunye gogo watsi kuSharon, “Uyingilosi,” futsi wamanga.
“Ungubani ligama lakho, ngilosi yami?” kubuta lomunye gogo.
“NginguSharon,” waphendvula amamatseka futsi wagijima waya kubabe wakhe.
Watsi, “Labogogo bangibita ngengilosi. Ngibese ngiyakhumbula kutsi bekufanele ungikhombise yinye lamuhla, Babe.”
Babe wakhe wamamatseka futsi wakhomba esibukweni lesisedvutane labebatibona kuso. “Sharon, ingilosi ibukeka njena-ke.”


text:
Swati
1. Ungayivula njali inhlelo yakho ngendlela lephephile
PEmbi kokutsi uvule udzinga kwenta lokuthite kwenta siciniseko sekutsi inhlelo yakho ilungile bese ulungisa nendzawo yakho. Nasewucendze kubuka emavideo nekufunzda emanothi, phendula nayi iquiz kuhlola kutsi uyavisisa. Utokwati kuphindze uyente lequiz tikhatsi letiningi nawuthandza kute uphumelele futsi usekelwe ngetimpendlo lekungito. Nasewucedze omathathu emaquiz waphumelela, ema SmartStarters atothola titifiketi tekucedza. Sikufisela inhlanhla! Nawuba nenkinga, cela icoach yakho ikusite.
2. Indlela lehleliwe yokutsi siyilandzele etinhlelweni ngesikhatsi se COVID-19
Kwenta siciniseko sekutsi uvula uphindze uchube ngendlela lephephile kugwema iCOVID-19, hulumende unetintfo lafuna sitilandzele futsi sitente kusita kwehlisa kwekwandza kwe Coronavirus. Hulumende ukhiphe Indlela lehleliwe yokutsi siyilandzele etinhlelweni. Letindlela letihleliwe tetinhlelo kwanyalo kulesikhatsi se COVID-19 katsi futsi le training itokusita kutsi uvisise loku lekumele ukwente.
3. Kushintsha inhlelo yakho kute iphendule kwi COVID-19
Sonkhe sidzinga kushintsha timpilo tethu nemisebenti yethu kute sente siciniseko sekutsi asandzisi liqciwane le Coronavirus futsi sihlale siphephile. Tinhlelo nato tidzinga kuntshintsha indlela lebenta ngayo onkhe malanga nemidlalo ngalendlela lentsha. Kuletraining ufundza kushintsha inhlelo yakho kuphendula kwi COVID-19. Nasewuyibukile le video wafundza nemanothi, cedzela lemibuto yequiz kuhlola kutsi uyavisisa. . Utokwati kuphindze uyente lequiz tikhatsi letiningi nawuthandza kute uphumelele futsi usekelwe ngetimpendlo lekungito. Nasewucedze omathathu emaquiz waphumelela, ema SmartStarters atothola titifiketi tekucedza. Sikufisela inhlanhla! Nawuba nenkinga, cela icoach yakho ikusite.


text:
121
Neh. 10:2
Baphristi nemaLevi lababuya kanye naZerubhabheli, umsa waSalatiyeli, naJeshuwa:
bekuboSeraya, naJeremiya, na-Ezra,
2na-Amariya, naMaluki, naHathushi,
3naShekhaniya, naRehumi, naMeremothi,
4na-Ido, naGinethoni,“Ginethoni” letinye tincwadzi tesiHebheru titsi “Ginetholi” nome “Ginethoyi” na-Abiya,
5naMijamini, naMowadiya, naBilgayi,
6naShemaya, naJoyaribi, naJedaya,
7naSalu, na-Amoki, naHilkiya, naJedaya.
Labo-ke bekubaholi bebaphristi nebeticheme tabo ngesikhatsi saJeshuwa.
8
EmaLevi wona bekuboJeshuwa, naBinuwi, naKhadmiyeli, naSherebiya, naJuda kanye naMathaniya labenguyena aphetse kanye nabomnakabo, baphetse tingoma tekudvumisa. 9
BoBakbukiya, na-Uni, bomnakabo, bona babema babukane nabo nakukhontwako.
10Jeshuwa watala Joyakimi, Joyakimi watala Eliyashibi, Eliyashibi watala Joyada, 11Joyada watala Jonathani, Jonathani watala Jaduya.
12Tinhloko temindeni yebaphristi ngetikhatsi taJoyakimi betime kanje:
kaSeraya bekunguMeraya, kaJeremiya kunguHananiya.
13Ka-Ezra bekunguMeshulamu, ka-Amariya kunguJehohanani.
14KaMaluki bekunguJonathani, kaShebaniya“Shebaniya” letinye tincwadzi tekucala titsi “Shekhaniya” kunguJosefa.
15KaHarimi bekungu-Adna, kaMeremothi“Meremothi” letinye tincwadzi tekucala titsi “Merayothi” kunguHelkayi.
16
Ka-Ido bekunguZakhariya, kaGinethoni“Ginethoni” letinye tincwadzi tesiHebheru titsi “Ginetholi” nome “Ginethoyi” kunguMeshulamu.
17Ka-Abiya bekunguZikhri, kaMiniyamini nakaMowadiya kunguPhiltayi.
18KaBilga bekunguShamuwa, kaShemaya kunguJehonathani.
19KaJoyaribi bekunguMathenayi, kaJedaya kungu-Uzi.
20KaSalu bekunguKhalayi, ka-Amoki kungu-Ebheri.
21KaHilkiya bekunguHashabiya, kaJedaya kunguNethaneli.
22Tinhloko temindeni yemaLevi ngetikhatsi tabo-Eliyashibi, naJoyada, naJohanani, naJaduya kanye naleto tebaphristi taze tabhalwa ngesikhatsi sekubusa kwaDariyusi wasePheresiya. 23Tinhloko temindeni tetitukulwane temaLevi kuze kube ngusesikhatsini saJohanani, umsa wa-Eliyashibi, taze tabhalwa phansi etincwadzini temilandvo.
24
Baholi bemaLevi bekuboHashabiya, naSherebiya, naJeshuwa, umsa waKhadmiyeli; ticheme tabomnakabo tatima malungana nabo, kuze tidvumise tiletse netibongo, sicheme sabomnakabo lesinye siphendvule lesinye, njengobe abeshito Davide, inceku yaNkulunkulu.
25BoMathaniya, naBakbukiya, na-Obadiya, naMeshulamu, naThalmoni, na-Akhubi bekubomahlalesangweni lababeciza tingungumakamelo letatingasemasangweni. 26Bona-ke babekhonta lapho ngesikhatsi saJoyakimi, umsa waJeshuwa, umsa waJosadaki, nangesikhatsi saNehemiya, umbusi, bana-Ezra, umphristi nengcweti yetemtsetfo.
27Ngesikhatsi sekunikelwa kwelubondza lweJerusalema, emaLevi afunwa aze atfolakala lapho abehlala khona, atsatfwa aletfwa eJerusalema kutsi atewungenela lomkhosi ngenjabulo, nangetingoma tekubonga, nangemculo wabokhencekhence, newemahabhu, newemalire lanetintsambo letinyenti. 28Nebahlabeli nabo babutfwa kulo lonkhe laseJerusalema nemaphetselo alo, kusukela emitini yemaNethofa, 29naseBhethi Gilgali, nasesigodzini saseGeba, nase-Azmavethi, njengobe bahlabeli nabo bese batakhele imiti emacentselweni aseJerusalema. 30Batsi nase batihlambululile ngekwelisiko baphristi nemaLevi, base bahlambulula bantfu, nemasango kanye nalolubondza.
31Ngase ngikhuphula baholi bakaJuda baya etulu elubondzeni.“etulu elubondzeni” nome “kugudla lubondza” Ngase ngilawula emakwaya lamabili ebahlabeli kutsi abonge ngemculo.
Leli lelinye lalitawuchubeka lapha etulu elubondzeni“etulu elubondzeni” nome “kugudla lubondza” liye ngesekudla, kubheka ngaseSangweni Lebulongo. 32BoHoshaya kanye nencenye yebaholi bakaJuda babalandzela ngemuva, 33nabo-Azariya, na-Ezra, naMeshulamu, 34naJuda, naBhenjamini, naShemaya, naJeremiya, 35ngisho nalabanye baphristi lababenemacilongo kanye naZakhariya, umsa waJonathani, umsa waShemaya, umsa waMathaniya, umsa waMikhaya, umsa waZakhuri, umsa wa-Asafa, 36nabomnakabo: boShemaya, na-Azareli, naMilalayi, naGilalayi, naMayi, naNethaneli, naJuda, naHanani, netingubhu tabo telikhetselo laDavide, inceku yaNkulunkulu. Ezra, ingcweti yetemtsetfo, abehola wonkhe lomkhumbi walowo mkhosi. 37ESangweni Lemtfombo bachubeka bakhuphuka ngetitebhisi telubondza lweLidolobha laDavide letenyuka kulo, bendlule ngetulu kwendlu yaDavide baze bayewufika eSangweni Lemanti ngasemphumalanga.
38Lena lenye ikwaya yebahlabeli yayichubeka ngale, yacondza ngesancele iphambana nalena lenye lecondze ngasekudla. Ngabalandzela ngisetulu elubondzeni“ngisetulu elubondzeni” nome “ngigudla lubondza” nginencenye yalabanye bantfu, sendlula uMbhoshongo Wemahhavu saya eLubondzeni Lolubanti, 39nasetikweLisango laka-Efrayimu, sendlulela nakulakaJeshana, nakuLetinhlanti, neMbhoshongo waHananeli, neweLikhulu kuze kuyewufika eSangweni Letimvu. Befika bema eSangweni Labomahlalesangweni.
40Lamakwaya lamabili labehlabelela kubonga esuka atsatsa tindzawo tawo lapha ekhatsi nendlu yaNkulunkulu, nami futsi kanjalo kanye nencenye yetindvuna, 41nebaphristi nabo batsatsa tindzawo tabo, bo-Eliyakimu, naMaseya, naMiniyamini, naMikhaya, na-Eliyoyenayi, naZakhariya, naHananiya baphetse emacilongo abo, 42kanye naboMaseya, naShemaya, na-Eleyazare, na-Uzi, naJehohanani, naMalkhiya, na-Elamu, na-Ezeri. Lamakwaya abehlatjeleliswa ngumholi wawo, Jezrahiya.
43Ngalelo langa banikela ngalemikhulu imihlatjelo bajabula, ngobe Nkulunkulu abebentele injabulo lenkhulu. Bafati nebantfwana nabo bajabula. Umsindvo wekujabula lowawuseJerusalema wawungevakala khashane kakhulu.
44
1 Khr. 24:1
25:1
26:1
Ngaleso sikhatsi kwabekwa emadvodza labetakwengamela tingungumakamelo teminikelo, netetilinga kanye netekwelishumi. Lamadvodza abebekelwe kutsi abutse iminikelo yebaphristi neyemaLevi kubo bonkhe balimi lababesedvutane nemadolobha, akuletse kuletingungumakamelo, tonkhe tabelo tebaphristi netemaLevi letatifunwa ngumtsetfo. Sonkhe sive semaJuda saseneliswa yinkonzo yebaphristi neyemaLevi. 45Babeyenta kahle lenkonzo yaNkulunkulu wabo kanye nenkonzo yekuhlanjululwa, njengobe kwakwenta lamakwaya nabomahlalesangweni, kuye njengekwemyalo waDavide nemsa wakhe Solomoni. 46Kadzeni ngetikhatsi taboDavide nabo-Asafa kwakunebacondzisi balabebahlabelela kanye nebetingoma tekudvumisa nekubonga Nkulunkulu. 47
Ngako ngetikhatsi taboZerubhabheli naboNehemiya, onkhe ema-Israyeli abeletsa umnikelo welilanga ngelilanga webahlabeli newabomahlalesangweni. Ngabo futsi labebabela lawa lamanye emaLevi incenye yawo, nemaLevi ehlukanisa tabelo tetitukulwane ta-Aroni.